stanford-oval/wikipedia huggingface dataset:
מלחמה (משחק קלפים)
מהלך המשחק > מערכים מיוחדים

במקרה ושני הצדדים מציגים קלף בעל ערך זהה על כל צד להניח שלושה קלפים הפוכים (עם הפנים כלפי מטה) על קלפו, ואז קלף אחד כרגיל. הקלף העליון הגבוה ביותר הוא הזוכה בשתי הערימות. (במקרה ושוב הקלף העליון זהה, חוזרים על המהלך עד אשר מושגת הכרעה).
אם יש מצב שבו משחקים שלושה אנשים, ושני אנשים שמו את אותו הקלף, אם הקלף הגבוה ביותר הוא לא אחד משני הקלפים הזהים בעל הקלף מנצח. אחרת, שני האנשים עושים ביניהם מלחמה. כעת, לאדם שיש את הקלף הגבוה מבין שני משתתפי המלחמה זוכה בקלפים. לדוגמה:
אדם א' – קלף נסיך,
אדם ב' – מלכה,
אדם ג' – מלכה,
(לאחר המלחמה)
אדם ב' – 3,
אדם ג' – 10
במקרה הזה אדם ג' הוא הזוכה בקלפים.
הקלף בעל הערך הגבוה ביותר במשחק זה הוא אס, ואחריו בסדר יורד - מלך, נסיך והמספרים 10 עד 2. לעיתים משחקים גם מלכה עם קלף הג'וקר, ובמשחקים אלו הג'וקר הוא בעל הערך הגבוה ביותר.
במקרים נדירים בהם ייתכן שוויון כאשר אחד השחקנים נשאר עם קלף אחרון הזהה לקלף היריב, הניצחון יקבע על ידי זה שישים יד ראשון על קלף היריב.
המנצח הוא השחקן האחרון שנשאר עם הקלפים.
הערות שוליים

↑  איך לשחק "מלחמה" משחק קלפים, באתר בקלות - מדריכים לכל צורך
↑  "Rules of card games: War". Pagat.com. 2013-03-04. ארכיון מ-2014-03-05. נבדק ב-2014-04-20.
ערך זה הוא קצרמרבנושא משחקים. אתם מוזמנים לתרום לוויקיפדיה ו.
היום שלא נגמר

| --- | --- |
 סוגה:  תיעודי
 יוצרים:  אמנון רבי גלעד טוקטלי
 כותבים:  גלעד טוקטלי ויטלי קריביץ' ניר נוימן
 בימוי:  גלעד טוקטלי
 משתתפים:  ראו בהמשך
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  5
 הפקה
 מפיק:  שי בן סעדון
 חברת הפקה:  קסטינה תקשורת
 עורכים:  עורכים ראשיים: אמנון רבי ניר נוימן עורכת תוכן: נטע דרור
 אורך פרק:  58 דקות
 שידור
 רשת שידור:  כאן 11
 פורמט (תמונה):  16:9, HDTV
 תקופת שידור מקורית:  5 באוקטובר 2024 – 10 באוקטובר 2024 (6 ימים)
 
היום שלא נגמר היא סדרה תיעודית ישראלית בת 5 פרקים שיצרו אמנון רבי וגלעד טוקטלי, העוסקת באופן מקיף באירועי טבח שבעה באוקטובר באמצעות ראיונות ושחזורים. הסדרה נוצרה כחלק מפרויקט השנה ל-7 באוקטובר של תאגיד השידור הישראלי והיא סדרת הדגל התיעודית של הפרויקט. הסדרה שודרה החל מ-5 באוקטובר עד 10 באוקטובר 2024 בכאן 11.
תוכן

הסדרה עוסקת באירועים וההתרחשויות במהלך טבח שבעה באוקטובר. לסדרה התראיינו למעלה מ-100 מרואיינים מהאירועים השונים שהתרחשו באותו יום: ניצולים ממסיבת הנובה, תושבים מיישובי עוטף עזה, שוטרים, אנשי צבא וטייסים. המרואיינים מספרים את סיפורם תוך כדי שחזור האירועים במקומות אליהם חדרו מחבלי חמאס: הקיבוצים, המושבים, הערים, בסיסי צה"ל והשטחים הפתוחים.
סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג | ממוצע צופים |
| --- | --- | --- | --- | --- | --- | --- | --- |
|  | 1 | 5 | 5 | 5 באוקטובר 2024 | 10 באוקטובר 2024 | 5.4% | 133,000 |
סקירת הסדרה > פרקים

| 0 | 1 | 2 | 3 | 4 | 5 |
| --- | --- | --- | --- | --- | --- |
| מספר פרק | שם הפרק | תאריך שידור מקורי ישראל | נתוני צפייה | נתוני צפייה | מקור |
| מספר פרק | שם הפרק | תאריך שידור מקורי ישראל | אחוזי צפייה | מספר צופים | מקור |
| 1 | 06:00 – 07:15 | 5 באוקטובר 2024 | 7% | 187,000 |  |
| 2 | 07:15 – 08:00 | 6 באוקטובר 2024 | 4.7% | 118,000 |  |
| 3 | 08:00 – 12:00 | 8 באוקטובר 2024 | 5.3% | 123,000 |  |
| 4 | 12:00 – 18:00 | 9 באוקטובר 2024 | 5.4% | 133,000 |  |
| 5 | 18:00 – 06:00 | 10 באוקטובר 2024 | 4.6% | 106,000 |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
מרואיינים > כוחות הביטחון > צה"ל

תא"ל דניאל הגרי – דובר צה"ל
אל"ם בני אהרון – מח"ט 401
סא"ל אור בן יהודה – מפקדת גדוד קרקל
סא"ל א’ – מפקד צוות, שייטת 13
רס"ן ה’ – מפקד צוות, שייטת 13
סרן גיא אלפסי – מפקד דבורה, בסים חיל הים באשדוד
סרן דורין קופרמן – קצינה, אוגדת עזה
סרן יוני כהן – גדוד 13, חטיבת גולני
סגן עידו ביטון – מ"מ שריון בגדוד 77
סגן מעיין פורת – קצינת חמ"ל, אוגדת עזה
סגן נתאי אביזמר – בסיס זיקים
סמ"ר סהר אטדגי – פיקוד העורף, בסיס אורים
סמל נועה זאבי – בסיס זיקים
רב"ט מאיה אטלס – תצפיתנית, מחנה יפתח
מאיה דסיאטניק – לשעבר תצפיתנית במוצב נחל עוז
מרואיינים > כוחות הביטחון > שוטרים

ניצב אמיר כהן – מפקד המחוז הדרומי של המשטרה
רפ"ק מאלי שושנה – משטרת שדרות
רפ"ק מורן טדגי – משטרת אופקים
סמ"ר נועה כהן – משמר הגבול
מרואיינים > תושבי עוטף עזה

| --- | --- |
אופקים: אלמוג כהן, מיכל ביליה, רוברט טיבייב
בארי: אבידע בכר, איה מידן, הדס דגן, נירה שרעבי
חולית: אלה תורג'מן, מיכאל קקון
כפר עזה: אגם אלמוג-גולדשטיין, אליי גולן, אריאל גולן, ורד ליבשטיין, חן אלמוג-גולדשטיין, עופר וינר
נחל עוז: דימה סומרוב, קטיה סומרוב, לישי לביא
ניר יצחק: הדר בן-חמו
ניר עוז: בת שבע יהלומי, יגיל יעקב, יוכבד ליפשיץ, עדינה משה
נירים: אוריאל לבאן, איימי לבאן
נתיב העשרה: אלפרדו וקס, יפתח ניצן, מוריה פולד, רונן אביסרור
סופה: סיגל בן שטרית
עין השלושה: דור לוי, סאנשיין לוי
פרי גן: יונתן בן נעים
רעים: דן ססלר
שדרות: דניאל פלמדיאלה
מרואיינים > אנשי כיתות הכוננות

אליה בן שימול – רבש"ץ קיבוץ כרם שלום
עילם מאור – חבר כיתת הכוננות של בארי
רס"ב יאיר אבינועם – חבר כיתת הכוננות של שדרות
מרואיינים > אורחי בסיס זיקים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  נועם אלון  מיכל אלון |  הרב עמרי אלון  תמה אלון |  |  |  |  |  |  |
מרואיינים > המבלים במסיבות

| --- | --- |
מסיבת הנובה: אפק לבני, נהוראי לוי, נועם בן דוד
מסיבת פסיידאק: תום עטר
מרואיינים > מרואיינים נוספים

אריאל עין גל – בילה עם חבריו בחוף זיקים
מסעד ארמילאת – עובד תחנת הדלק גבים
סא"ל (מיל') ערן מסס – מהמחלצים במסיבת הנובה
דנה סילברמן סיטון – אחותה של שירי ביבס
ביקורת

סמדר שילוני מאתר "ynet" תיארה את הסדרה כ”עמוד האש של 7 באוקטובר”.
ניר וולף מעיתון "ישראל היום" כתב שהצפייה בסדרה ”הרגישה כמו צפייה בסרט שואה היסטורי”.
אבישי סלע מאתר "Time Out" כתב על הסדרה שהיא ”מחזיקה את הצופה דרוך כמו בסרט מתח, רק שכאן מגיעות גם הדמעות”.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | סדרת תעודה |  | בהמתנה |  |
| פרס האקדמיה הישראלית לטלוויזיה | 2024 | צילום בסדרה תיעודית | רונן מאיו, מיכאל דאל, ערן כהן ואריק אוסטרובסקי | בהמתנה |  |
| פרס האקדמיה הישראלית לטלוויזיה | 2024 | עריכת תמונה בסדרה תיעודית | ויטלי קריביץ, רון גולדמן, סטפני אברמוביץ, ערן הייזלר, פאולינה טוכשניידר, נדב דירקטור וסטיב סבן | בהמתנה |  |
| פרס האקדמיה הישראלית לטלוויזיה | 2024 | הקלטה ועיצוב פסקול בסדרה תיעודית | אמיר תם ואביב אלדמע | בהמתנה |  |
הערות שוליים

↑  תאגיד השידור הציבורי יציין שנה למלחמה עם פרויקט חסר תקדים, באתר "Time Out ישראל", 3 בספטמבר 2024
↑  מיטל קויפמן, "היום שאינו נגמר": פרויקט הענק של כאן 11 לרגל אירועי השנה ל-7 באוקטובר, באתר ישראל היום, 17 בספטמבר 2024
↑  רייטינג: חנוך דאום מתקשה מול משחקי השף, חדשות 12 בשליטה, באתר אייס, 6 באוקטובר 2024
↑  רייטינג: מהדורות החדשות נזכרו ב-7.10, במה צפיתם?, באתר אייס, 7 באוקטובר 2024
↑  רייטינג: הפטריוטים הצליחה להדהים את קשת 12, באתר אייס, 9 באוקטובר 2024
↑  רייטינג: רוקדים עם כוכבים חזרה לרגע, משחקי השף הצליחה להפתיע?, באתר אייס, 10 באוקטובר 2024
↑  רייטינג: הפטריוטים וערוץ 14 שוב מדהימים את קשת 12, באתר אייס, 11 באוקטובר 2024
↑  סמדר שילוני, "עמוד האש" של 7 באוקטובר: הצפייה ב"היום שלא נגמר" מאתגרת - אבל חשובה, באתר ynet, 6 באוקטובר 2024
↑  ניר וולף, ״היום שלא נגמר״: ככה צריך לחנך את הדורות הבאים על טבח 7 באוקטובר, באתר ישראל היום, 6 באוקטובר 2024
↑  אבישי סלע, ‏דוקו טראומה: איך מסכמים את היום הנורא בתולדות ישראל? בקושי, באתר "Time Out ישראל", 6 באוקטובר 2024
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "היום שלא נגמר".
צופן הקיסר

ערך זה עוסק בספר. אם התכוונתם לצופן, ראו .
| --- | --- |

 מידע כללי
 מאת:  גורדון קורמן
 שפת המקור:  אנגלית
 סוגה:  ספר הרפתקאות
 מקום התרחשות:  הרפובליקה העממית של סין 
 הוצאה
 הוצאה:  תאגיד סקולסטיק 
 תאריך הוצאה:  2010
 מספר עמודים:  196
 הוצאה בעברית
 הוצאה:  הוצאת מודן
 תאריך:  2012
 תרגום:  רוני בק
 סדרה
 סדרת ספרים:  39 רמזים
 ספר קודם:  מאורת הנחש
 הספר הבא:  זהירות: סופה
 קישורים חיצוניים
 הספרייה הלאומית:  003423106
 
צופן הקיסר (באנגלית: The Emperor's Code) הוא הספר השמיני בסדרת 39 רמזים. הספר נכתב על ידי גורדון קורמן. כריכת הספר סגולה, ועליה מצויר קיסר סין כשעיניו בוהקות, כשעל כתרו ישנו קוד.
גלית ואילנית

| --- | --- |

 סוגה:  אירוח
 יוצרים:  נדב פייניק ואלירז יוספזון
 כותבים:  אלירז יוספסון
 בימוי:  איתן אשכנזי
 מנחים:  גלית גוטמן אילנית לוי לירון זייד (מחליף)
 ארץ מקור:  ישראל
 שפות:  עברית
 מספר עונות:  6
 מספר פרקים:  221 (נכון לעונה החמישית)
 הפקה
 מפיק:  דורית הוד קולטר
 עורכים:  אלירז יוספסון
 שידור
 רשת שידור:  קשת 12 
 רשת שידור בישראל:  קשת 12
 תקופת שידור מקורית:  3 ביוני 2018 – הווה 
 
גלית ואילנית היא תוכנית אירוח שבועית ישראלית בהנחייתן של גלית גוטמן ואילנית לוי, שבמסגרתה מתארחים אישים מפורסמים מעולם המוזיקה והתרבות. התוכנית משודרת החל מ-26 במאי 2018 מדי יום שישי בקשת 12.
סקירה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 29 | 29 | 3 ביוני 2018 | 28 בדצמבר 2018 |
|  | 2 | 49 | 49 | 4 בינואר 2019 | 27 בדצמבר 2019 |
|  | 3 | 49 | 49 | 3 בינואר 2020 | 25 בדצמבר 2020 |
|  | 4 | 45 | 45 | 1 בינואר 2021 | 31 בדצמבר 2021 |
|  | 5 | 49 | 49 | 7 בינואר 2022 | 30 בדצמבר 2022 |
|  | 6 | 38 | 38 | 6 בינואר 2023 | 6 באוקטובר 2023 |
|  | 7 | — | — | 15 למרץ 2024 | — |
מנחות

גלית גוטמן היא דוגמנית, שחקנית ומנחת טלוויזיה ישראלית. בשנת 1981 השתתפה ב-"שירוויזיון", תחרות זמר לילדים, וב-1998 בגיל 26 זכתה בתפקיד בסדרת הדרמה "רמת אביב גימל". גוטמן הנחתה בכמה סדרות וסרטי טלוויזיה, כגון: שישי בבוקר בקשת 12, בגובה העיניים וב-2018 התחילה לשדר עם אילנית לוי את גלית ואילנית
אילנית לוי היא גם דוגמנית ושחקנית, ואף זכתה בתחרות מלכת היופי של ישראל לשנת 2001.
היסטוריה

ב-30 באפריל 2018, פורסם לראשונה כי גלית ואילנית הולכות לשתף פעולה במסך הטלוויזיה באתר החדשות וואלה!, וצוין כי "שם ידברו השתיים על שלל נושאים בתחום הזוגיות והמשפחה".
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2020 |  |  | מועמדות |  |
| פרס האקדמיה הישראלית לטלוויזיה | 2024 | תוכנית אירוח וראיונות, תרבות ופנאי | "גלית ואילנית" · עונה 7 | בהמתנה |  |
הערות שוליים

↑  אריאנה מלמד, הטלוויזיה של העתיד, באתר הארץ, 27 במאי 2018
↑  70 שנה למלכות היופי של ישראל, באתר 70missisrael.xnet.co.il
↑  ליהי עטר בכר‏, בלונד אמבישן: אילנית לוי וגלית גוטמן משתפות פעולה, באתר וואלה, 30 באפריל 2018
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
שיא הרגש

שיא הרגש הוא אלבומה השישי של להקת הפופ רוק הישראלית משינה, אשר יצא ביולי 1993 על ידי חברת התקליטים הד ארצי.
רקע

"שיא הרגש" היה האלבום הראשון שעליו עבדו חברי "משינה" אחרי אלבומם "מפלצות התהילה", שסגנונו המוזיקלי היה כבד יותר מבשאר אלבומיהם. כדי להצדיק את החזרה לסגנונות של רוק אנד רול ורית'ם אנד בלוז, יצרו חברי הלהקה יובל בנאי ושלומי ברכה אופרת רוק עם סיפור עלילתי. הסיפור היה על כוכב הנשלט על ידי רודן בשם "לוי מטאל", ששלט באמצעות מערכת הגברה שייצרה סם בשם "הרעש המטאלי". ב"לוי מטאל" נלחם בחור בשם "פחי שואו", שניגן שירי בלוז ובכך היה מבטל את "הרעש המטאלי". כך נוצרו עבור האלבום שירים רועשים, שאפיינו את "לוי מטאל", לצד שירים שקטים יותר, שאפיינו את "פחי שואו". בסופו של דבר נגנז רעיון אופרת הרוק, והאלבום מכיל ברובו שירים שקטים.
אנשי חברת NMC הסתייגו מהסקיצות שהקליטה הלהקה לאופרת הרוק, ולכן יצא האלבום בהוצאת הד ארצי. את עטיפת האלבום עיצבו יובל בנאי ויהודה דרי.
באפריל 1993 יצא סינגל ראשון לקראת האלבום, "נגעה בשמיים" שכתב והלחין בנאי, שהפך לאחד מלהיטיו הגדולים ביותר של האלבום. ביולי 1993 יצא האלבום המלא. את רוב שיריו כתב והלחין ברכה, כשיוצאי דופן היו שני שירים שכתב והלחין בנאי, "נגעה בשמיים" ו"גברת שרה השכנה", שזכה גם הוא להצלחה. מבין השירים שכתב ברכה הצליחו "דני" ו"פחי שואו". האלבום הגיע למעמד אלבום זהב תוך כשבועיים, ובהמשך הגיע למעמד אלבום פלטינה.
לאחר צאת האלבום יצאה הלהקה למסע הופעות שנשא את השם "המופע של שיא הרגש". ההופעות נפתחו ב"פסטיבל הבלוז" בחיפה והמשיכו ב"ליל אהבה בצמח", ובפסטיבל ערד. בשתי הופעות אלו התארח אהוד בנאי. הופעת הלהקה בערד צולמה עבור רשת, והייתה ההופעה הראשונה שהוקרנה בערוץ 2 המסחרי.
חברי "משינה" אמרו על האלבום בראיונות כי הוא ה"תקליט שהכי פחות מושפע מאיזו אופנה מוזיקלית והכי מסכם את כל השנים שאנחנו מנגנים ואת הדרך אותה עברנו".
רשימת השירים באלבום

כל המילים והלחנים מאת שלומי ברכה, פרט ל"נגעה בשמיים" ול"גברת שרה השכנה"- מילים ולחן מאת יובל בנאי. כל העיבודים מאת חברי "משינה".
פחי שואו (3:28)
שיר שנועד להיות הפותח של אופרת הרוק. השיר מציג למעשה את רשימת שירי האלבום.
דני (5:34)
השיר נכתב על חבר של ברכה שהיה גולש יחד איתו. המתואר בשיר, שעל פיו נתפס דני על סחר בסמים וישב מספר שנים בבית סוהר בצרפת, מבוסס על אירועים אמיתיים.
המתאגרף (3:38)
כותב השיר וגיטריסט הלהקה שלומי ברכה החל ללמוד אגרוף בעת העבודה על האלבום, וכך נולד הרעיון לשיר.
ג'וני האדום (3:45)
גברת שרה השכנה (4:15)
השיר מבוסס על שכנה שהייתה לכותב השיר יובל בנאי, וכן על שירו של בוב דילן "Hurricane". חברי הלהקה ספגו ביקורות על העתקת האקורדים החוזרים של השיר משירו של דילן, אך לטענתו של בנאי התייחסות זו נעשתה במודע ובמכוון, ובסוף השיר אף נשמעים רעשי סופת הוריקן על מנת להדגיש זאת.
מה אני עושה למעני (4:40)
הנחש (3:57)
נובל (3:45)
ברכה כתב את השיר כנקמה על כתבת רכילות (שהתבררה בהמשך כגפי אמיר) שהרבתה לכתוב עליו ועל אשתו דאז אביגיל אריאלי.
כולם אומרים לי תזהר (6:49)
נגעה בשמים (4:18)
בנאי כתב את השיר על בחורה שמחכה למישהו שלא מגיע. בהמשך קיבל השיר פרשנויות כאילו נכתב על סמים, אך לא לכך התכוון בנאי.
סיבוב ההופעות "המופע של שיא הרגש"

סיבוב ההופעות "המופע של שיא הרגש", אשר נערך בקיץ-סתיו 1993:
| תאריך | מיקום | הערה |
| --- | --- | --- |
| 19.6.1993 | אולם מופעים, נצר סירני |  |
| 21.6.1993 | פסטיבל הבלוז, חיפה |  |
| 26.6.1993 | מועדון הפורום, באר שבע |  |
| 2.7.1993 | בריכת חצבני, תל אביב |  |
| 14.7.1993 | פסטיבל ערד 1993 |  |
| 31.7.1993 | אמפי וואהל, תל אביב |  |
| 5.8.1993 | ליל אהבה בצמח 1993 |  |
| 8.8.1993 | פסטיבל שיר היונה, חוף הכרמל, חיפה |  |
| 14.8.1993 | אמפי וואהל, תל אביב |  |
| 20.8.1993 | גן דרום, גבעתיים |  |
| 29.8.1993 | רוק סוף הקיץ, פארק ראשון לציון |  |
| 27.9.1993 | עין גדי |  |
| 29.9.1993 | מועדון העיר השנייה, חיפה |  |
| 1.10.1993 | מועדון "ראש העיר", עפולה |  |
| 2.10.1993 | קניון הדרום, נתניה |  |
| 16.10.1993 | היכל התרבות, נס ציונה |  |
| 29.10.1993 | יד לבנים, חולון |  |
| 30.10.1993 | מועדון "האופרה", ירושלים |  |
| 12.11.1993 | יד לבנים, כפר מנחם |  |
| 13.11.1993 | מועדון הפורום, באר שבע |  |
מהדורת האלבום מ-2024

ב-2024 יצאה מהדורה חדשה ומורחבת של האלבום, לאחר שהשירים עברו מיקס מחדש. על ההוצאה המחודשת כתב יובל בנאי בעמוד הפייסבוק שלו שרונן רוט שמיקסס מחדש את שירי האלבום שהוקלט ומוקססו במקור על ידי יעקב מורנו הטכנאי המיתולוגי של משינה, "נתן להם את הסאונד של היום, השתמש בערוצים שלא מופיעים באלבום המקורי משירה ועד גיטרות, ויותר מהכל לדעתי חושף את המצב רוח שבו הייתה הלהקה, פראיים ופרועים מוכים קצת אחרי המפלצות אבל נאמנים לרוח המשינאית של להמציא ולחדש עוד פעם ועוד פעם". בנאי גם התייחס לתקופה הנוכחית של הוצאת המהדורה המחודש וציין ש"הימים עכשיו אפלים ולעמוד על הבמות זה לא פשוט. אני רואה באלבום הזה ובכלל בשימור והרסטורציה של חומרי הלהקה חשיבות גדולה, אני אוהב את תחושת חוסר הזמן ברוק׳נ׳רול, התפאורה מתחלפת, הטרנדים זזים, הווידאו הרג את כוכב הפופ. השירים נשארים. אלה המתנות הקטנות שאנחנו בלהקה מחלקים לעצמינו".
משתתפים > משינה

שירה, גיטרה אקוסטית, מילים: יובל בנאי
גיטרה ומילים: שלומי ברכה
בס: מייקל בנסון
תופים, כלי הקשה: איגי דיין
קלידים, סקסופון וקולות: אבנר חודורוב
משתתפים > אמנים נוספים

ויולה: הדר גולדמן
כלי הקשה: אורן בלבן
הערות שוליים

1 2 3  דורית חכים, החלטנו להירגע, חדשות, 2 ביולי 1993
1 2 3 4 5 6 7 8  דרור נחום (עורך), עסקי הרוקנ'רול, פרק 8: 1993 - פחי שואו מבטל את הרעש המטאלי, זברה תקליטים, 2010
↑  ביוגרפיה, אתר "משינה"
↑  יואב בירנברג, שקי השינה והרומנטיקה יוצאים לסיבוב נוסף, חדשות, 6 באוגוסט 1993
↑  דורית חכים, חגיגת הזמר בערד, ב־13 ביולי, בסימן הופעות משפחתיות, חדשות, 3 ביוני 1993
↑  ענת מרון, להתראות משינה, בארכיון הכתבות באתר משינה, 1995 (חלק 1)
↑  אסף נבו, ולפעמים הכל נשמע אותו דבר, באתר ynet, 21 ביולי 2003
1 2 3 4  מודעות 1993 - mashina.co.il, באתר mashina.co.il, ‏17 באפריל 2024
1 2  מודעות 1993 - mashina.co.il, באתר mashina.co.il, ‏17 באפריל 2024
↑  מודעות 1993 - mashina.co.il, באתר mashina.co.il, ‏17 באפריל 2024
↑  יואב בירנברג, שקי השינה והרומנטיקה יוצאים לסיבוב נוסף, חדשות, 6 באוגוסט 1993
↑  מודעות 1993 - mashina.co.il, באתר mashina.co.il, ‏17 באפריל 2024
| משינה - סינגלים |
| --- | --- | --- |
| משינה | "אופטיקאי מדופלם" • "אנה" • "בלדה לסוכן כפול" • "רכבת לילה" |  |
| משינה 2 | "שלח לי מלאך" • "אנחנו שניים" |  |
| משינה 3 | "שלג צח" • "אהובתי" • "ברחובות שלנו" |  |
| העמותה לחקר התמותה | "אז למה לי פוליטיקה עכשיו" • "הכוכבים דולקים על אש קטנה" • "אחכה לך בשדות" |  |
| מפלצות התהילה | "שלומית בונה סוכה" • "אין מקום אחר" |  |
| שיא הרגש | "גברת שרה השכנה" • "נגעה בשמים" |  |
| להתראות נעורים שלום אהבה | "להתראות נעורים שלום אהבה" • "את לא כמו כולם" • "תחזור תחזור" |  |
| רומנטיקה עתידנית | התשובה |  |
| יהלומים בשמיים | בין הצללים |  |
מתים שרים הולכים: 
| --- | --- |
בקרת זהויות :  MusicBrainz release group: 0f3e7852-d20b-478b-9459-c6183cc2e43e
מי זאת? (תוכנית טלוויזיה)

ערך זה עוסק בתוכנית מערכונים ישראלית. אם התכוונתם לחדשיר של אנה זק בעל אותו שם, ראו .
| --- | --- |

סמליל התוכנית
 סוגה:  מערכונים, סאטירה
 יוצרים:  מגי אזרזר ג'וי ריגר אושרית סרוסי נעמה אמית ארז בן הרוש
 כותבים:  מיכל צורן יעל כץ נעם נבו מאיה סובול אושרית סרוסי רותם וייסברג ענת אורן משה מלכה איל אפטר חן רוטמן
 בימוי:  ארז בן הרוש
 שחקנים:  מגי אזרזר ג'וי ריגר אושרית סרוסי נעמה אמית
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  10
 הפקה
 מפיק:  מפיק ראשי: עמית זלץ מפיקים אחראים: ארז בן הרוש בני מנשה
 מפיקים בפועל:  גולן נחום
 חברת הפקה:  נו דרמה סטודיו
 עורכים:  ארז בן הרוש ניר זהבי
 צלמים:  רם שני יאן פינקלברג יניב בן שמעון
 מוזיקה:  טהר שפי
 אורך פרק:  25 דקות
 שידור
 רשת שידור:  כאן 11
 פורמט (תמונה):  16:9, HDTV
 תקופת שידור מקורית:  20 באוגוסט 2024 – הווה
 קישורים חיצוניים
 האתר הרשמי
מי זאת? היא תוכנית מערכונים סאטירית ישראלית על עולמן הפנימי של נשים בכיכובן של מגי אזרזר, ג'וי ריגר, אושרית סרוסי ונעמה אמית. התוכנית משודרת החל מ-20 באוגוסט 2024 בכאן 11.
ב-13 באוקטובר 2024 התוכנית חודשה לעונה שנייה.
תוכן

התוכנית עוסקת בעולמן הפנימי של נשים ובסוגיות הקשורות אליו. הפרקים מורכבים ממערכונים ומונולוגים העוסקים בזוגיות, מיניות, דימוי עצמי, יחסים עם העולם הגברי, בושות, גזענות, חברות בין נשים ועוד.
סקירת התוכנית

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 20 באוגוסט 2024 | 12 בנובמבר 2024 |
סקירת התוכנית > פרקים

| 0 | 1 | 2 | 3 | 4 | 5 |
| --- | --- | --- | --- | --- | --- |
| מספר פרק | שם הפרק | תאריך שידור מקורי ישראל | נתוני צפייה | נתוני צפייה | מקור |
| מספר פרק | שם הפרק | תאריך שידור מקורי ישראל | אחוזי צפייה | מספר צופים | מקור |
| 1 | כפרה אני על התחת הזה | 20 באוגוסט 2024 | 4.3% | 102,000 |  |
| 2 | רותי ברודו נפלה | 26 באוגוסט 2024 | 4% | 99,000 |  |
| 3 | זה רק פוק | 5 בספטמבר 2024 |  |  |  |
| 4 | משהו גדול עם נעליים | 12 בספטמבר 2024 |  |  |  |
| 5 | המרחב הפיננסי שלי | 15 בספטמבר 2024 | 1.9% | 42,000 |  |
| 6 | טרלינגים אורגינל | 19 בספטמבר 2024 | 3.6% | 89,000 |  |
| 7 | אבא בוא לאבא | 21 באוקטובר 2024 | 3.5% | 86,000 |  |
| 8 | כריתות ומיתות | 28 באוקטובר 2024 | 2.3% | 60,000 |  |
| 9 | ישראלה ישראלי | 4 בנובמבר 2024 | 2.8% | 63,000 |  |
| 10 | בבקשה ביצה קשה | 12 בנובמבר 2024 | 5.5% | 148,000 |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
הפקה > פיתוח

במהלך מגפת הקורונה העלתה השחקנית מגי אזרזר את הרעיון לסדרה בה נשים בלבד ישמשו בתפקידי המשחק וההפקה. היא יצרה קשר עם ג'וי ריגר ושיתפה אותה ברעיון. בהמשך הצטרפו אל השתיים אושרית סרוסי ונעמה אמית. הן היו נפגשות בביתה של אזרזר ומשתפות חוויות ורעיונות למערכונים. אזרזר יצרה קשר גם עם ארז בן הרוש שהצטרף לפרויקט בתור הבמאי.
ב-28 באוגוסט 2022 פורסם שכאן 11 בוחנים הפקת פיילוט לתוכנית.
ב-14 באוגוסט 2023 פורסם על תחילת הפקת התוכנית ששמה הזמני הוא "בנות". התוכנית תכלול 10 פרקים ותופק על ידי ארז בן הרוש, בני מנשה וחברת ההפקות "נו דרמה". ארבע השחקניות יהיו אחראיות על כתיבת התוכן וניר זהבי יהיה אחראי לעריכה.
הפקה > צילומים

צילומי התוכנית תוכננו להתחיל בינואר 2024, אך לבסוף התחילו בחודש מרץ.
ביקורת

ניר וולף מעיתון "ישראל היום" שיבח את התוכנית והגדיר אותה כ”יצירה מתוחכמת וסאטירית, אינטליגנטית ושנונה, והכי חשוב: מפילה מצחוק”.
צוף ישראלי מאתר "מעריב אונליין" נתנה לתוכנית ביקורת צוננת. על אף ש”הקאסט כישרוני ומבריק, התסריט חד, הנושא רלוונטי והבמה (כאן 11) ראויה”, היא טענה שלא מעט מערכונים ”לא השלימו בהצלחה את המעבר מתסריט כתוב למערכון מצולם”.
רועי אבן מאתר "mako" כתב על התוכנית ש”פוטנציאל הקאלט והוויראליות שלה גדול בהרבה מזה של כל תוכניות המערכונים מהעת האחרונה”.
עמית סלונים מאתר "וואלה" נתן לתוכנית ביקורת טובה וקרא לה ”קאלט מיידי”.
מילה סביטלמן מאתר "רשת 13" כתבה על התוכנית שהיא ”חדשה, חתרנית, וכל כך שונה בנוף הטלוויזיוני העמוס והמאוס”.
אביב עגיב מאתר "אייס" ציין ש”כובד משקלה של התוכנית הוא בעיקר בזכות תצוגות המשחק הקומיות של הכוכבות שלה” וכתב על התוכנית שהיא ”מסומנת כלהיט המרענן של הקיץ”.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2024 | תוכנית סאטירה ומערכונים |  | בהמתנה |  |
| פרס האקדמיה הישראלית לטלוויזיה | 2024 | תסריט בתוכנית סאטירה ומערכונים | מיכל צורן, יעל כץ, נעם נבו, מאיה סובול, אושרית סרוסי, רותם וייסברג, ענת אורן, משה מלכה, איל אפטר, חן רוטמן | בהמתנה |  |
הערות שוליים

↑  מאיה גדש, ‏הכוח הנשי: "מי זאת" של כאן 11 תמשיך לעונה שנייה, באתר מעריב אונליין, 13 באוקטובר 2024
↑  ערן סויסה, תמונת מראה מצחיקה על האישה הישראלית: את זה אתם חייבים לראות, באתר ישראל היום, 28 בפברואר 2024
↑   ציוץ של תאגיד השידור הישראלי ברשת החברתית אקס (טוויטר), 20 באוגוסט 2020
↑  רייטינג: המירוץ למיליון ומשחקי השף מזנקות, אבל מי ניצחה?, באתר אייס, 21 באוגוסט 2024
↑  רייטינג: משחקי השף מתקרבת למירוץ למיליון, הפטריוטים בנתון חזק, באתר אייס, 27 באוגוסט 2024
↑  רייטינג: האח הגדול מקרטע לגמר, המירוץ למיליון ממשיך להפציץ, באתר אייס, 16 בספטמבר 2024
↑  רייטינג: הפטריוטים בירידה, רשת 13 עוקפת את קשת 12, באתר אייס, 20 בספטמבר 2024
↑  רייטינג: חנוך דאום מתקשה מול משחקי השף, חדשות 12 מזנקת, באתר אייס, 22 באוקטובר 2024
↑  רייטינג: חנוך דאום ממשיך לרדת, הפטריוטים סגרו את הפער?, באתר אייס, 29 באוקטובר 2024
↑  רייטינג: החיים הם תקופה קשה מזנקת, משחקי השף בורחת לפטריוטים, באתר אייס, 5 בנובמבר 2024
↑  רייטינג: מאסטר שף התפוצצה בגמר, קופה ראשית פותחת חזק, באתר אייס, 13 בנובמבר 2024
↑  מאיה כהן, הטרדות מיניות, גזענות ועוד: מגי אזרזר פותחת הכל, באתר ישראל היום, 20 באוגוסט 2024
↑  מתחרה חדשה לארץ נהדרת? כאן 11 מתכננת הפתעה, באתר אייס, 28 באוגוסט 2022
1 2  גיל משעלי, ‏בתאגיד עובדים על תוכנית מערכונים נשית חדשה, באתר ‏מאקו‏, 14 באוגוסט 2023
↑  אורית מרלין-רוזנצוייג, מגי אזרזר: "יש לי היום ייעוד - לגרום לאנשים שמחה", באתר ynet, 19 בפברואר 2024
↑  ניר וולף, לא עניין מגדרי: "מי זאת?" מזכירה למי ששכח כי יש נשים מצחיקות, באתר ישראל היום, 20 באוגוסט 2024
↑  צוף ישראלי, ‏ל"מי זאת?" יש את כל מה שצריך כדי להצליח, ובכל זאת – משהו לא עובד, באתר מעריב אונליין, 21 באוגוסט 2024
↑  רועי אבן, ‏"מי זאת?" הנשית מתקנת הדרה שנמשכה מיליון שנה, באתר ‏מאקו‏, 21 באוגוסט 2024
↑  עמית סלונים‏, מה. זה. היה. התחת. הזה: הקומדיה החדשה "מי זאת?" היא קאלט מיידי, באתר וואלה, 21 באוגוסט 2024
↑  מילה סביטלמן, חדשה, חתרנית ובעיקר שונה בנוף: "מי זאת?" היא בדיוק מה שאנחנו צריכים, באתר חדשות 13, 21 באוגוסט 2024
↑  אביב עגיב, "מי זאת": מצחיקה ונהדרת אך היא לא פמיניסטית | ביקורת טלוויזיה, באתר אייס, 22 באוגוסט 2024
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025